ออมสินหนี้เสียเพิ่มเงินออมลด
ธนาคารออมสินยอมรับหนี้เสียเพิ่ม ตั้งเป้ากดลดลงภายสิ้นปีนี้ ด้านเงินออมของประเทศสวนทางลดลง
30 ต.ค. 2558

ธนาคารออมสินยอมรับหนี้เสียเพิ่ม ตั้งเป้ากดลดลงภายสิ้นปีนี้ ด้านเงินออมของประเทศสวนทางลดลง
นายชาติชาย พยุหนาวีชัย ผู้อำนวยการ ธนาคารออมสิน เปิดเผยว่า หนี้ที่ไม่ก่อให้เกิดรายได้ หรือ เอ็นพีแอล ของธนาคารตั้งแต่ต้นปีที่ผ่านมาถึงปัจจุบันมีการเพิ่มขึ้น โดยเอ็นพีแอลของธนาคารอยู่ที่ 2% ซึ่งธนาคารจะบริหารจัดการลดเอ็นพีแอลให้เหลือ 1.6-1.7% ของสินเชื่อทั้งหมด
อย่างไรก็ตาม ปัจจุบันธนาคารออมสินได้สำรองหนี้เสียที่เกิดขึ้นไว้จำนวนมากแล้ว ส่วนการตั้งสำรองเพิ่มจากหนี้เสียที่จะเพิ่มขึ้น โดยเฉพาะหนี้เสียที่เกิดจากการปล่อยกู้ครู จะต้องดูผลประกอบการของธนาคารในตอนสิ้นปีอีกครั้งหนึ่ง
ในส่วนของการออม นายชาติชาย กล่าวว่า การออมของประเทศลดลง โดยไตรมาแรกมีการออม 1.16 ล้านล้านบาท มีการลงทุน 7 แสนล้านบาท ส่งผลให้เหลือเงินออมสุทธิ 2.9 แสนล้านบาท หลังจากนั้นไตรมาส 2 การออมปรับตัวลดลง 26% โดยการออมอยู่ที่ 7.6 แสนล้านบาท นำไปลงทุน 7.3 แสนล้านบาท ส่งผลให้เหลือเงินออมสุทธิ 3 หมื่นล้านบาท การออมของประเทศลดลง เกิดจากภาวะเศรษฐกิจที่ชะลอตัวลง และราคาสินค้าเกษตรตกต่ำ